Det er svært at finde ud af, hvilke skatteregler der skal gælde for virtuelle valutaer - som bitcoin.

Skatterådet, der er Danmarks øverste skattemyndighed, skulle have behandlet spørgsmålet i dag, men det er blevet udskudt til næste møde i marts.

Rådet varslede ellers i december, at man ville nå en afgørelse inden årets udgang. Det skete ikke. I stedet blev spørgsmålet udskudt til mødet i januar, hvor det igen blev udsat. Denne gang til i dag, hvor det altså igen er blevet sparket til hjørne.